Dacă-n sufletu-ţi de zare 
Zămislit de vechi canoane 
Se vor nărui altare 

Şi s-or prăbuşi icoane 


Dacă viforul de spaimă 
Brazde va tăia din tine, 
Dacă-nşelătoarea faimă 
Te-o purta pe căi străine. 


Dacă flacăra iubirii 

Se va stinge în durere. 
Dacă legiuirea firii 

O vei crede doar părere. 


Tu ridică ochii-n ceruri 
Şi cerşeşte cu sfială 
Strop de sfinte adevăruri 
Şi descântec de-ndoială! 


